രാജ്യതലസ്ഥാനമായ ഡല്ഹിയില് ആദ്യമായി രേഖപ്പെടുത്തിയ കുറ്റകൃത്യം ഏതാണ് എന്ന് നിങ്ങള്ക്കറിയാമോ? രാജ്യതലസ്ഥാനമായ ഡല്ഹിയില് ആദ്യമായി രേഖപ്പെടുത്തിയ കുറ്റകൃത്യം ഏതാണ് എന്ന് നിങ്ങള്ക്കറിയാമോ? 160 വര്ഷങ്ങള്ക്ക് മുമ്ബായിരുന്നു അത്. കൃത്യമായി പറഞ്ഞാല്, 1861 ഒക്ടോബര് 18 ന് ഡല്ഹി പൊലീസ്Delhi Police ആദ്യമായി പൊലീസ് ആക്ട് പ്രകാരം എഫ്ഐആര്FIR രജിസ്റ്റര് ചെയ്തു. മൊയ്ദീന് എന്നൊരാളാണ് പരാതി നല്കിയിരുന്നത്. 19 ാം നൂറ്റാണ്ടില് ഈ പ്രദേശത്തെ ഔദ്യോഗിക ഭാഷയായ ഉറുദുവിലായിരുന്നു പരാതി. വീട്ടില് നിന്ന് പാചക പാത്രങ്ങള്, ഒരു ഹുക്ക സ്മോക്കിംഗ് പൈപ്പ്, സ്ത്രീകളുടെ വസ്ത്രങ്ങള്, ഒരു കുല്ഫി ഐസ്ക്രീം എന്നിവ മോഷണം പോയി എന്നായിരുന്നു എഫ്ഐആറില് എഴുതിയിരിക്കുന്നത്. ആകെ മൊത്തം 45 അണ ഏകദേശം 2.81 രൂപ വിലയുള്ള വസ്തുക്കളാണ് മോഷണം പോയതെന്നും പരാതിയില് പറയുന്നു. വടക്കന് ഡല്ഹിയിലെ സബ്സി മണ്ടി പൊലീസ് സ്റ്റേഷനിലാണ് എഫ്ഐആര് ഫയല് ചെയ്തത്. ഇന്റലിജന്സ് ബ്യൂറോയുടെ മുന് സ്പെഷ്യല് ഡയറക്ടര് യശോവര്ധന് ആസാദ് ട്വീറ്റ് ചെയ്ത 160 വര്ഷം പഴക്കമുള്ള എഫ്ഐആറിന്റെ ചിത്രം ഇപ്പോള് വൈറലാണ്. ചരിത്രം സവിശേഷമാണ് എന്നര്ത്ഥമുള്ള KhaasHaiItihaas എന്ന ഹാഷ്ടാഗിലാണ് ഫോട്ടോ പ്രത്യക്ഷപ്പെട്ടത്. ഡല്ഹി പൊലീസ് മ്യൂസിയത്തില് പ്രദര്ശിപ്പിക്കുന്നതിന് നോര്ത്ത് ഡല്ഹി പൊലീസാണ് എഫ്ഐആറിന്റെ ഫോട്ടോ ഫ്രെയിം ചെയ്തത്. ഔദ്യോഗിക രേഖകള് അനുസരിച്ച്, ഡല്ഹിയില് അഞ്ച് പൊലീസ് സ്റ്റേഷനുകള് മാത്രമേ അന്ന് ഉണ്ടായിരുന്നുള്ളൂ, അതിലൊന്നാണ് സബ്സി മണ്ടി. മുണ്ട്ക, മെഹ്റൗലി, കോട്വാലി, സദര് ബസാര് എന്നിവയായിരുന്നു മറ്റ് സ്റ്റേഷനുകള് ആ കാലത്ത് രജിസ്റ്റര് ചെയ്ത നിരവധി കേസുകളുടെ രേഖകളും ഇപ്പോഴും സബ്സി മണ്ടി പൊലീസ് സ്റ്റേഷനില് സൂക്ഷിച്ച് വച്ചിട്ടുണ്ട്. അന്നത്തെ ചില രസകരമായ പരാതികളില് 1895 ഏപ്രില് 30 ന് ഒരു കഴുത മോഷണം പോയതും, രണ്ട് അണ വിലയുള്ള 11 ഓറഞ്ച് മോഷ്ടിക്കപ്പെട്ടതും, 1897 മാര്ച്ച് 15 ന് അഞ്ച് അണ വിലയുള്ള പൈജാമ മോഷണം പോയതും ഉള്പ്പെടുന്നു.